વડોદરા : મ.સ. યુનિ.ના ૬૪મા વાર્ષિક પદવીદાન સમારોહમાં મુખ્ય મહેમાન બનેલા જાણીતા સાહિત્યકાર પદ્મશ્રી પ્રો. ગુણવંત શાહે ટુંકુ પરંતુ ચોટદાર અને વેધક વક્તવ્ય આપ્યું હતું. તેમણે જણાવ્યું હતું કે, આજે હું મારી પ્રિય યુનિવર્સિટીમાં યુવાન વિદ્યાર્થીઓને મળવા આવ્યો છું. મેં મારા જીવનનાં વાસંતી વર્ષો આ યુનિવર્સિટીમાં ગાળ્યાં છે. વિદ્યાર્થી તરીકે પાંચ વર્ષ અને પ્રાધ્યાપક તરીકે બીજા બાર વર્ષ !